|  |  |
| --- | --- |
| 30.05.2025.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, АПРИЛ 2025.** |

**Индустријска производња у Републици Србији у априлу 2025. године већа је за 2,3% у односу на април 2024. године, а у односу на просек 2024. године мања је за 0,5%. Индустријска производња у периоду јануар – април 2025. године, у поређењу са истим периодом 2024. године, већа је за 2,1%.**Посматрано **по секторима**, у априлу 2025. године, у односу на исти месец 2024. године забележена су следећа кретања:* сектор Прерађивачка индустрија – **раст** од 2,9%,
* сектор Снабдевање електричном енергијом, гасом, паром и климатизација –  **исти ниво**, и
* сектор Рударство – **пад** од 0,5%.

Подаци о индустријској производњи – **по наменским групама**, у априлу 2025. године, у односу на април претходне године, показују да je дошло до **раста** у производњи: * енергије, за 23,1%,
* капиталних производа, за 0,8%,
* интермедијарних производа, осим енергије, за 0,5%,

док је **пад** забележен у производњи:* трајних производа за широку потрошњу, за 7,4%, и
* нетрајних производа за широку потрошњу, за 8,5%.

Обим индустријске производње у априлу 2025. године, у односу на април 2024. године, бележи:  **раст** код 13 области (учешће у структури индустријске производње – 48%), **пад** код 16 области (учешће у структури индустријске производње – 52%).Највећи утицај на раст индустријске производње у априлу 2025. године, у односу на април 2024. године, имале су: Производња кокса и деривата нафте, Производња осталих саобраћајних средстава, Производња хемикалија и хемијских производа, Производња производа од гуме и пластике, и Производња моторних возила и приколица. **Десезонирани индекс индустријске производње за април 2025. године у односу на март 2025. године** показује да је за индустрију – укупно остварен пад индустријске производње од 0,2% и да је за Прерађивачку индустрију остварен пад од 0,8%.**Десезонирани индекс индустријске производње за април 2025. године, у односу на просек 2024. године,** показује да је за индустрију – укупно остварен раст од 1,3%, а за Прерађивачку индустрију раст од 2,8%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у априлу 2025. године, у односу на просек 2024. године, код укупне индустријске производње мања је за 0,5%, а код Прерађивачке индустрије већа за 0,5%. Подаци о индустријској производњи у 2025. години биће објављивани последњег радног дана у месецу и односиће се на претходни месец.  |